ഐ.ടി പാര്ക്കുകളില് പബ്ബില്ലെന്ന് പരാതി ഉടന് തുടങ്ങുമെന്ന് മുഖ്യമന്ത്രി തിരുവനന്തപുരം: കേരളത്തിലെ ഐ.ടി പാര്ക്കുകളില് വൈന് പാര്ലര് തുടങ്ങുമെന്ന് മുഖ്യമന്ത്രി പിണറായി വിജയന്. ഐ.ടി പാര്ക്കുകളില് പബ് , വെെന് പാര്ലറുകള് സൗകര്യമില്ലാത്തത് പലരും പ്രധാന പോരായ്മയായാണ് കണുന്നതെന്നും മുഖ്യമന്ത്രി പറഞ്ഞു. കമ്ബനികളുടെ റിപ്പോര്ട്ടുകളിലും ഇത് കുറവായി ചൂണ്ടിക്കാട്ടുന്നുണ്ട്. ഈ സാഹചര്യത്തിലാണ് സര്ക്കാര് വൈന് പാര്ലര് തുടങ്ങുന്നതെന്ന് മുഖ്യമന്ത്രി പറഞ്ഞു. കോവിഡിന് ശേഷം ഇതിനുള്ള നടപടികള്ക്ക് സര്ക്കാര് തുടക്കം കുറിക്കുമെന്നും അദ്ദേഹം വ്യക്തമാക്കി. നേരത്തെ നൈറ്റ് ലൈഫിന്റെ അഭാവം മൂലം കേരളത്തിലെ ഐ.ടി പാര്ക്കുകളില് ജോലി ചെയ്യാന് ജീവനക്കാര് മടിക്കുന്നുവെന്ന് റിപ്പോര്ട്ടുകളുണ്ടായിരുന്നു. ഇതിന് പിന്നാലെയാണ് ഐ.ടി പാര്ക്കുകളിലെ പബുകളുടെ അഭാവത്തെ കുറിച്ച് മുഖ്യമന്ത്രി തന്നെ നിയമസഭയില് പറഞ്ഞിരിക്കുന്നത് Tags